stanford-oval/wikipedia huggingface dataset:
Dongfeng-ohjus
Itätuuli-ohjusten lyhyt historia

Ensimmäiset Kiinan ohjukset olivat venäläisten ohjusten suoria kopioita. Esimerkiksi Dongfeng 1 eli DF-1 oli sama kuin venäläinen R-2 eli länsimaisittain SS-2 Sibling. Ohjus kantoi 550 km 500 kg:n painoisella taistelukärjellä, ja näitä oli asennettuna Kiinassa 1960-luvulla. Tämä ohjus on ollut jo pitkään vanhentunut.
Dongfeng 2:ta väitetään joko kiinalaisten itse suunnittelemaksi tai venäläiseksi R-5:ksi eli SS-3 Shysteriksi. Ohjuksesta kehitettiin nopeasti parannettu DF-2A.
Kiinan ensimmäinen itse kehittämä ohjus oli nyt jo vanhentunut 2 500 km kantava DF-3 eli CSS-3. DF-4 oli ensimmäinen kaksivaiheinen ohjus, se oli 4 750 km kantava IRBM, jota käytettiin myös satelliitin laukaisuun nimellä Chang Zeng 1, "Pitkä marssi 1".
Dongfeng 5 eli CSS-4 oli mannertenvälinen ohjus, joka kantoi 12 000 km. Näitä ohjuksia on muutamia kymmeniä, ja ne ovat Kiinan pääasiallisin mannertenvälinen ohjus. Dongfeng-11:ää (DF-11, CSS-7) on viety Pakistaniin, missä se on toiminut Shaheen-ohjusten pohjana.
Kiinteäpolttoaineinen DF-11 kantaa 300 km, parannettu versio yli 500 km, ja on laukaisuvalmis 15-30 minuutissa.
Aiheesta muualla

Ballistic Missiles of the World (Arkistoitu – Internet Archive)
Global Security
RWD Molenbeek

| RWD Molenbeek |
| --- | --- |

Koko nimi:  Racing White Daring Molenbeek
Perustettu:  1909   1973
Lakkautettu:  2002
Kaupunki:  Bryssel
Kotikunta:  Molenbeek-Saint-Jean
Kenttä:  Edmond Machtens Stadium
Infobox OKNimi-testi OK: 
Racing White Daring Molenbeek oli jalkapalloseura Molenbeek-Saint-Jeanin kunnasta, Brysselin pääkaupunkialueelta. Seuran toiminta loppui vuonna 2002. Molenbeek voitti Belgian mestaruuden vuonna 1975.
Euroopan vasemmistoliitto

| Euroopan vasemmistoliitto> Europeiska vänsteralliansen European Left Alliance |
| --- | --- |
  
  
  
Perustettu:  28.8.2024
Puheenjohtaja:   Malin Björk  Catarina Martins 
Pääsihteeri:  Sophie Rauszer
Ideologia:   punavihreys  feminismi  demokraattinen sosialismilähde? 
Poliittinen kirjo:  vasemmisto
Värit:       Liila
Europarlamentaarikkoja:  18 / 720
Eurooppa-neuvosto:  0 / 27
Euroopan komissio:  0 / 27
Kotisivu:  leftalliance.eu
Infobox OKNimi-testi OK: 
Euroopan vasemmistoliitto planeetan ja ihmisten puolesta (engl. European Left Alliance for the People and the Planet, lyh. ELA) on Euroopan vasemmistopuolueesta eronneiden puolueiden vuonna 2024 perustama europuolue. Euroopan parlamentissa sen jäsenet kuuluvat Euroopan parlamentin vasemmistoryhmä – GUE/NGL-ryhmään.
Suomesta Euroopan vasemmistoliiton jäsenenä on Vasemmistoliitto, joka on puolueen perustajajäsen. Vasemmistoliitto kuului vuodesta 2009 vuoteen 2024 Euroopan vasemmistopuolueeseen.
Jäsenpuolueet

Euroopan vasemmistoliitolla on seitsemän jäsenpuoluetta, joista kaikki ovat eri maista. Kuusi puolueen jäsenistä kuului ennen puolueen perustamista Nyt on ihmisten vuoro-liittoumaan, johon kuuluu myös Saksan vasemmistopuolue ja Italian vasemmisto.
| Maa | Puolue | Kansanedustajat | Europarlamentaarikot |
| --- | --- | --- | --- |
|  Espanja | Podemos |  4 / 350 (Edustajainhuone)  0 / 265 (Senaatti)  | 2 / 61  |
|  Portugali | Vasemmistoblokki | 5 / 230  | 1 / 21  |
|  Puola | Lewica Razem |  8 / 460 (Alahuone)  2 / 100 (Senaatti)  | 0 / 53  |
|  Ranska | Alistumaton Ranska |  71 / 577 (Kansalliskokous)  0 / 348 (Senaatti)  | 9 / 81  |
|  Ruotsi | Vasemmistopuolue | 24 / 349  | 2 / 21  |
|  Suomi | Vasemmistoliitto | 11 / 200  | 3 / 15  |
|  Tanska | Yhtenäisyyslista | 9 / 179  | 1 / 14  |
Eurooppalainen Kulttuuriyhdistys

Eurooppalainen Kulttuuriyhdistys ry (EKY) on perustettu 1998 ja rekisteröity Suomessa 1999.
Yhdistyksen tarkoituksena on luoda ja ylläpitää kontakteja lähinnä muihin eurooppalaisiin taiteilijoihin ja samalla tehdä Suomen kulttuurielämää tunnetuksi muualla Euroopassa.
Yhdistys edustaa Suomessa Finroart Foundation XXI´tä, jonka kanssa on järjestetty taidenäyttelyitä Romaniassa, Suomessa ja Intiassa. 
Italiassa on oltu yhteistyössä Associazione Culturale Europea -nimisen järjestön sekä venetsialaisen taiteilijaryhmä Prima Materian kanssa.
Kaikkiaan EKY on järjestänyt yli 50 taidenäyttelyä ja tapahtumaa.
Yhdistyksen puheenjohtajana toimi sen perustaja Paul Tiililä vuoteen 2009 saakka, minkä vuoden alusta aloitti puheenjohtaja taiteilija Moona Metsoila. Varapuheenjohtaja on Piia-Noora Kauppi. Yhdistyksellä on noin 100 jäsentä, joista noin kolmannes aktiivisia taiteilijoita.
Eurooppalainen kulttuuriyhdistys pohjautuu 1960-luvulla perustettuun Paimenliittoon, joka harjoitti kulttuuritoimintaa ja kielenhuoltoa. Suomen liityttyä Euroopan unioniin nimi vaihdettiin Eurooppalaiseksi Kulttuuriyhdistykseksi 1999 ja sääntöjä uudistettiin.
Yhdistyksen vuoden 2008 huomattavin näyttely oli Salzburgissa syyskuussa, 2009 oli Seinäjoella suuri kansainvälinen Art Salat näyttely. Tämän jälkeen näyttelyitä on järjestetty aktiivisesti eri puolilla Suomea ja osallistuttu useihin taidetapahtumiin ulkomailla, mm. Bulgariassa ja Italiassa. Viimeksi yhdistyksen taiteilijoita on ollut esillä Pirkanmaan Taidesuunnistuksessa huhtikuussa 2015.
Aiheesta muualla

Yhdistyksen kotisivut (Arkistoitu – Internet Archive)
Saša Sokolov

Saša (Aleksandr) Vsevolodovitš Sokolov (ven. Александр Всеволодович Соколов); (s. 6. marraskuuta 1943 Ottawa, Ontario, Kanada) on venäläinen kirjailija.
Suku ja koulutus

Saša Sokolov on Kanadan kansalainen ja asunut suurimman osan elämästään Yhdysvalloissa ja Kanadassa. Toisen maailmansodan aikana hänen isänsä, majuri Vsevolod Sokolov, työskenteli sotilasavustajana Neuvostoliiton suurlähetystössä Kanadassa. Vuonna 1946 majuri Sokolov (agentti "Davey") karkotettiin Kanadasta vakoilutoiminnan vuoksi. Palattuaan Neuvostoliittoon vuonna 1946 ja varttuessaan siellä, Saša ei sopeutunut neuvostojärjestelmään. Vuonna 1965 hänet erotettiin sotilasyliopistosta luultavasti siksi, että hän oli yrittänyt paeta maasta. Sen jälkeen hän opiskeli journalismia Moskovan valtionyliopistossa vuosina 1966–1971. Sokolov yritti paeta useita kertoja Neuvostoliitosta. Hänet jäi kiinni ylittäessään Iranin rajaa, ja vain hänen isänsä kontaktit auttoivat hänet välttämään pitkän vankeuden.
Suku ja koulutus > Yksityiselämä

Pian ensimmäisen tyttärensä syntymän jälkeen vuonna 1974 päättyi hänen ensimmäinen avioliittonsa. Hän tapasi toisen vaimonsa, itävaltalaissyntyisen Johanna Steindlin kun tämä opetti saksaa Moskovan yliopistossa. Vasta kun Steindl aloitti nälkälakon Itävallassa vuonna 1975, Sokolov sai poistua Neuvostoliitosta. Vuoden 1977 alussa Johanna Steindl synnytti Sokolovin pojan, josta tuli toimittaja. Hänellä on myös toinen tytär Maria Goldfarb, joka syntyi New Yorkissa vuonna 1986 ja on taiteilija. Sokolov meni myöhemmin naimisiin uudelleen useita kertoja ja on tällä hetkellä naimisissa yhdysvaltalaisen soutaja Marlene Roylen kanssa.
Kirjallinen ura

Sokolovin vaimo Johanna Steindl salakuljetti ensimmäisen romaanin tekstin länteen. Sokolov lähti Itävallasta vuonna 1976 Yhdysvaltoihin sen jälkeen, kun hänen ensimmäinen romaaninsa, 'Koulu tyhmille' (ven. Школа для дураков, Shkola dlia durakov 1976), oli julkaistu. Kirja esittää maailman henkisesti jälkeenjääneen nuoren miehen näkökulmasta, joten sitä ei pidetty julkaisukelpoisena Neuvostoliitossa. Sokolovin teoksissa näkyy erityisesti Vladimir Nabokovin vaikutus.
Hänen toinen romaaninsa, Koiran ja suden välissä (ven. Между собакой и волком, Meždu sobakoi i volkom, 1980, suom. 1991 antologiassa Hauskat hautajaiset) on vielä enemmän riippuvainen venäjän kielen erityispiirteistä, ja sitä pidettiin vuosien ajan mahdottomana käännettäväksi. Se on saavuttanut paljon vähemmän menestystä kuin Koulu tyhmille, joka on käännetty monille kielille. Koiran ja suden välissä käänsi englanniksi Sokolovin pitkäaikainen ystävä Alexander Boguslawski, ja romaani julkaistiin englanniksi vasta vuonna 2017. Sokolovin romaani Palisandria (ven. Палисандрия, 1985) käännettiin englanniksi nimellä Astrophobia ja julkaistiin Yhdysvalloissa vuonna 1989. Hänen neljännen kirjansa käsikirjoituksen sanotaan kadonneen tulipalossa Kreikassa. Melko eristäytyvää elämää elävä Sokolov sanoo jatkavansa kirjoittamista, mutta ei halua enää julkaista mitään.
Sokolov tuli tunnetuksi maailmanlaajuisesti 1970-luvulla sen jälkeen, kun hänen ensimmäinen romaaninsa, 'Koulu tyhmille', julkaistiin käännöksenä Yhdysvalloissa. Sokolov on yksi 1900-luvun venäläisen kirjallisuuden tärkeimmistä kirjoittajista. Häntä on kehuttu epätavallisesta kielenkäytöstä sekä leikkimisestä rytmeillä, äänteillä ja sana-assosiaatioilla. Kirjoittaja on itse luonut termin "proezija", joka on jotain proosan ja runouden välillä.
Euronext

| Euronext |
| --- | --- |

Yritysmuoto:  pörssiyhtiö
Osake:  PA: ENX
Markkina-arvo:  3 191 mrd. USD (1/2016)
ISIN:  NL0006294274
Toimitusjohtaja:  Stephane Boujnah
Puheenjohtaja:  Rijnhard van Tets (hallintoneuvoston pj) Dominique Cerutti (johtoryhmän pj)
Kotipaikka:  Beursplein 5, Amsterdam, 1012 JW, Alankomaat
Liikevaihto:   518,5 milj. EUR ("3. osapuolen" liikevaihto, 2015)
Nettotulos:   172,7 milj. EUR (2015)
Kotisivu:  euronext.com
Infobox OKVirheellinen NIMI-arvo: 
Euronext N.V. on useaa eurooppalaista pörssiä operoiva listattu pörssiyhtiö, joka on rekisteröity Hollannissa.
Euronext operoi Amsterdamin, Brysselin, Pariisin, Lissabonin ja Oslon pörssejä sekä Lontoon LIFFE-johdannaispörssiä. Yhtiö tarjoaa myös arvopaperikaupan selvityspalveluita ja tietopalveluita.
Pörssilistan yritykset jaetaan A-listan (markkina-arvo yli 1 mrd. EUR), B-listan (markkina-arvo 150–1 000 milj. EUR) ja C-listan (markkina-arvo alle 150 milj. EUR) yrityksiin.
Tammikuussa 2016 Euronext -pörssin yhtiöiden markkina-arvo oli 3 191 mrd. USD.
Euronext: Amsterdamin pörssi.
Euronext: Brysselin pörssi.
Euronext: Pariisin pörssi.
Historiaa

Euronext syntyi vuonna 2000 Amsterdamin pörssin, Brysselin pörssin ja Pariisin pörssin  yhdistyessä. Vuonna 2001 Euronext hankki Lontoossa toimivan johdannaispörssin (LIFFE) osakekannan. Vuonna 2002 yhtiöön sulautui Lissabonin pörssi.
Toukokuussa 2006 sekä Frankfurtin pörssiä operoiva Deutsche Börse että New Yorkin pörssiä operoiva NYSE Group tarjoutuivat ostamaan koko Euronextin osakekannan. Deutsche Börse luopui sittemmin tarjouskilpailusta ja Euronextin osakkeenomistajat hyväksyivät yhdistymisen NYSEn kanssa joulukuussa 2006.
Vuonna 2014 Euronext irtaantui kesällä 2014 järjestetyn 1,2 miljardin dollarin osakeannin avulla tuolloin Intercontinental Exchange, Inc. -yhtiön (ICE) hallitsemasta NYSE-Euronext -pörssiryppäästä.
Vuonna 2019 Euronext osti Oslon pörssin.
Aiheesta muualla

Kuvia tai muita tiedostoja aiheesta Euronext Wikimedia Commonsissa
| n k Euronext |
| --- | --- |
Markkinat:  Euronext Growth  BlueNext  Nord Pool 
Pörssit:  Amsterdam  Bryssel  Dublin  Lissabon  Milano  Oslo  Pariisi 
Indeksit:  Euronext 100  AEX  AMX  AScX  BEL 20  CAC 40  CAC Next 20  CAC Mid 60  CAC Small  CAC All-Tradable  ISEQ 20  FTSE MIB  FTSE Italia Mid Cap  OBX  OSEAX  PSI
Jean-Baptiste Bagaza

| Jean-Baptiste Bagaza |
| --- | --- |
 Jean-Baptiste Bagaza vuonna 1978.
Burundin presidentti
 1. marraskuuta 1976 – 3. syyskuuta 1987  
Edeltäjä:  Michel Micombero
Seuraaja:  Pierre Buyoya
Henkilötiedot
Syntynyt: 29. elokuuta 1946 Rutovu
Kuollut: 4. toukokuuta 2016 (69 vuotta) Bryssel, Belgia
Tiedot
Puolue:  UPRONA
Muut puolueet:  PARENA (1994–)
Tutkinnot:  Brysselin kuninkaallinen sotilasakatemia
Etnisyys:  tutsi
Sotilaspalvelus
Sotilasarvo:  everstiluutnantti
Jean-Baptiste Bagaza (29. elokuuta 1946 – 4. toukokuuta 2016) oli burundilainen sotilas ja poliitikko, joka hallitsi maataan 1976–1987.
Bagaza nousi valtaan syrjäyttämällä presidentti Michel Micomberon verettömässä vallankaappauksessa marraskuussa 1976. Hän myös menetti asemansa vallankaappauksessa syyskuussa 1987.
Presidenttikaudellaan Bagaza paransi maan infrastruktuuria kuten tie-, sähkö-, ja vesijohtoverkkoa. Hän pyrki parantamaan suhteita maihin jotka antoivat kehitysapua. Hän kirjoitti perustuslain, joka teki Burundista yksipuoluevaltion. Yritykset huonontaa katolisen kirkon asemaa maassa, jossa 60 % asukkaista on katolisia, kohtasivat voimakasta vastustusta. Bagaza syrjäytettiin hänen ollessaan matkalla Kanadassa.
Socorro (New Mexico)

| Socorro |
| --- | --- |

 Socorro
 Koordinaatit: 34°3′42″N, 106°53′58″W 
Valtio:  Yhdysvallat
Osavaltio:  New Mexico
Piirikunta:  Socorron piirikunta
Väkiluku (2010):  9 051
 
 www.socorronm.gov 
Infobox OKVirheellinen NIMI-arvo: 
Socorro on kaupunki samannimisessä piirikunnassa New Mexicon osavaltiossa Yhdysvalloissa. Kaupungissa asui 9 051 ihmistä vuonna 2010.
Kuvia kaupungista

Ilmakuvaa kaupungista.
Kaupungintalo
Aiheesta muualla

Kuvia tai muita tiedostoja aiheesta Socorro (New Mexico) Wikimedia Commonsissa
Sherlock Koira

| Sherlock Koira> Sherlock Hound, Meitantei Hōmuzu |
| --- | --- |
 Piirrossarjan tunnuskuva.
Tyyli:  rikoskirjallisuus, seikkailu, komedia
Kestoaika:  22 min
Alkuperämaa:   Japani   Italia
Alkuperäiskieli:  japani italia
Verkko:   Yle TV1
Esitetty:  1984 – 1985
Tuotantokausia:  1
Jaksoja:  26 (Suomessa 13)
Ikäraja:  
Sisältömerkintä:   
Tuotanto
Ohjaaja(t):  Kyosuke Mikuriya  Hayao Miyazaki
Säveltäjä(t):  Kentarō Haneda
Tuotantoyhtiö(t):  Tokyo Movie Shinsha RAI
Aiheesta muualla
Virallinen sivusto
IMDb 
Sherlock Koira (engl. Sherlock Hound) on japanilais-italialainen animaatiosarja vuodelta 1984. Sarjasta on tehty 26 jaksoa, joista vain 13 on julkaistu ja esitetty Suomessa. Sarja perustuu löyhästi Sir Arthur Conan Doylen kirjoittamiin Sherlock Holmes -tarinoihin. Sarjassa hahmot ovat antropomorfistisia koiria. Sarjassa ominaista on myös se, että vaikka sarja sijoittuu Doylen tarinoiden tapaan 1800-luvun Isoon-Britanniaan, steampunk-tyylinen teknologia on siellä yleistä. Hayao Miyazaki on ohjannut sarjasta kuusi jaksoa. Tämä oli ensimmäinen Sherlock Holmes -sarja, joka oli suunnattu enemmän lapsille.
Sarjaa esitettiin Suomessa kaksi kertaa kokonaisuudessaan Yle TV1-kanavalla 1998–2000 välisenä aikana lauantaiaamuisin Veturi-ohjelmassa.
Hayao Miyazaki koosti ohjaamistaan jaksoista myös kaksi elokuvaa. Kumpaakaan ei tiettävästi ole esitetty tai julkaistu Suomessa.
Sarjan henkilöt

Sherlock Holmes: Lontoon kuuluisa salapoliisietsivä ja koirarodultaan Welsh corgi pembroke. Romaanien tapaan hän käyttää loogista ajattelukykyään, on erittäin asiantunteva monilla aloilla sekä tekee useasti kemiallisia kokeita. Sarjassa hän polttaa pelkästään piippua. Holmesin suomenkielisenä äänenä on Seppo Kolehmainen.
Tohtori Watson: Holmesin paras ystävä kuten alkuperäisromaaneissa. Hän  toimii usein Holmesin apulaisena rikosten selvittämisessä parhaansa mukaan, vaikka jää useasti jälkeen. Watson on rodultaan skotlanninterrieri. Watsonin suomenkielisenä äänenä on Rainer Kaunisto.
Rouva Marie Hudson: Romaaneista poiketen rouva Hudsonin etunimi on Marie ja hän on myös jonkin verran romaaniminäänsä nuorempi. Nuoruudessaan hän oli lentäjä kuten hänen entinen miehensäkin, joka kuoli lento-onnettomuudessa. Hän lopetti lentämisen ja ryhtyi taloudenhoitajaksi. Rouva Hudson on rodultaan kultainennoutaja. Rouva Hudsonin suomenkielisenä äänenä on Kaija Pakarinen.
Professori Moriarty: Sarjan antagonisti ja Holmesin arkkivihollinen. Lajiltaan susi. Toisin kun romaaneissa Moriartylla ei ole minkäänlaisia yhteyksiä muihin rikosorganisaatioihin. Tehdessään mitä ällistyttävimpiä rikoksia hänellä on aina apulaisinaan Smiley ja Todd. Moriartyn suomenkielisenä äänenä on Heikki Määttänen ja joissain jaksoissa Jarmo Koski.
Smiley ja Todd: Professori Moriartyn apulaiset. Veljekset. Smiley on pitkä ja herkkämielinen, ja Todd  on lyhyt ja usein vastustaa Moriartyn suunnitelmia ensimmäisenä. Sarjan ensimmäisessä jaksossa he alun perin olivat merirosvoja. Smileyn suomenkielisenä äänenä on Seppo Kolehmainen ja Toddin Ossi Ahlapuro.
Komisario Lestrade: Scotland Yardin komisario. Hän toimii aktiivisena esimerkkinä poliisijoukoille ja yleensä rikosta selvittäessään törmää Holmesiin. Sarjassa hän yrittää saada Professori Moriartyn pidätetyksi, mutta epäonnistuu useasti mitä humoristisimilla tavoilla. Lestraden suomenkielisenä äänenä on Ossi Ahlapuro.
Suomessa esitetyt jaksot

Pikku asiakas
Rouva Hudson katoaa
Sininen timantti
Taistelu kultaisesta patsaasta
Seikkailu meren pohjalla
Doverin valkoiset kalliot
Kadonneet kultakolikot
Kadonneen junan arvoitus
Hummerimysteeri
Thamesjoen hirviö
Taideopiskelijoiden tapaus
Lyömätön lentokone
Missä on Big Benin kello
Suomeksi jälkiäänitetyt jaksot julkaistiin Suomessa kolmen DVD:n boksina vuonna 2012 ja kaikki 26 jaksoa kuuden levyn boksina japaniksi puhuttuna suomenkielisillä tekstityksillä vuonna 2013.
Ääninäyttelijät

| Rooli | Alkuperäinen ääninäyttelijä | Englanninkielinen ääninäyttelijä | Suomenkielinen ääninäyttelijä |
| --- | --- | --- | --- |
| Sherlock Holmes | Taichirō Hirokawa | Larry Moss | Seppo Kolehmainen |
| Tohtori Watson | Kōsei Tomita | Lewis Arquette | Rainer Kaunisto |
| Marie Hudson | Yōko Asagami | Patricia Parris | Kaija Pakarinen |
| Professori Moriarty | Chikao Ōtsuka | Hamilton Camp | Heikki Määttänen (jaksoissa 1, 3-6, 8 ja 10) Jarmo Koski (jaksoissa 2, 7, 9, ja 11-13) |
| Lestrade | Shōzō Iizuka | Lewis Arquette | Ossi Ahlapuro |
| Todd | Hiroshi Masuoka | Larry Moss | Ossi Ahlapuro |
| Smiley | Shōzō Iizuka | Lewis Arquette | Seppo Kolehmainen |
| Komentaja Raythunder | ? | ? | Risto Aaltonen |
| Kapteeni Raythunder | ? | ? | Risto Aaltonen |
| Sivuroolit | Ryô Horikawa Keiko Yokozawa Nobuyuki Furuta Kyôko Hamura Yûichi Sakurada Eiko Yamada |  |  Ossi Ahlapuro Hanne Juntunen Ossi Juntunen Rainer Kaunisto Seppo Kolehmainen Heikki Määttänen Kaija Pakarinen Outi Alanen Jarmo Koski Matti Laitinen |
Tunnusmusiikin laulaa Ari-Matti Hedman.
Suomenkielisen version suomensivat ja ohjasivat Tarja Hilli ja Annika Rinne.
Jälkiäänitys perustuu englanninkieliseen versioon.
Encanto

| Encanto |
| --- | --- |

Ohjaaja:  Byron Howard Jared Bush
Käsikirjoittaja:  Jared Bush Charise Castro Smith Byron Howard Jason Hand Nancy Kruse Lin-Manuel Miranda
Tuottaja:  Clark Spencer Yvett Merino
Säveltäjä:  Germaine Franco Lin-Manuel Miranda
Leikkaaja:  Tim Mertens
Tuotantosuunnittelija:  Ian Gooding
Pääosat:  Stephanie Beatriz John Leguizamo Maria Cecilia Botero Diane Guerrero Jessica Darrow
Valmistustiedot
Valmistusmaa:  Yhdysvallat
Tuotantoyhtiö:  Walt Disney Animation Studios Walt Disney Pictures
Levittäjä:  Walt Disney Studios Motion Pictures
Ensi-ilta:  Yhdysvallat: 24. marraskuuta 2021 Suomi: 26. marraskuuta 2021
Kesto:  99 minuuttia
Alkuperäiskieli:  englanti
Budjetti:  120 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Encanto on vuonna 2021 ensi-iltansa saanut yhdysvaltalainen animaatioelokuva, jonka on tuottanut Walt Disney Animation Studios. Elokuvan ovat ohjanneet Byron Howard ja Jared Bush, ja se on järjestyksessään 60. Walt Disney Animation Studios -yhtiön tuottama elokuva. Encanto voitti vuoden 2021 parhaan animaatioelokuvan Oscar-palkinnon.lähde?
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Stephanie Beatriz | Esme Kaislakari | Mirabel |
| John Leguizamo | Antti L. J. Pääkkönen | Bruno |
| Maria Cecilia Botero (dialogi) Olga Merediz (laulu) | Eija Ahvo | Abuela Alma |
| Diane Guerrero | Diandra Flores | Isabela |
| Jessica Darrow | Ulriikka Heikinheimo | Luisa |
| Angie Cepeda | Sari Ann Stolt | Julieta |
| Carolina Gaitán | Netta Laurenne | Pepa |
| Mauro Castillo | Tidjân Ba | Félix |
| Adassa | Amy Burgess | Dolores |
| Rhenzy Feliz | Elias Hjelm | Camilo |
| Ravi-Cabot Conyers | Winston Hämäläinen | Antonio |
| Wilmer Valderrama | Ilkka Villi | Agustín |
| Maluma | Aaro Wichmann | Mariano |
| Rose Portillo | Heidi Herala | Señora Guzmán |
| Alyssa Bella Candiani, Noemi Josefina Flores, Paisley Herrera, Brooklyn Skylar Rodriguez, Ezra Rudulph, Juan Castano, Sarah Nicole-Robles, Hector Elias, Jorge E. Ruize Cano, Alan Tudyk | Olli Rahkonen, Ilona Pukkila, Heljä Heikkinen, Jeremy Kiberu, Isabel Suvanne, Ida Purmonen, Jemina Haukka, Hertta Luoma, Senni Peltoniemi | sivuäänet |
Suomenkielisen version on ohjannut Jukka Nylund. Käännöksestä on vastannut Marko Hartama ja äänityksestä Kari Starck. Kuoron osuuksissa laulavat Emilia Nyman, Camilla Bäckman, Saara Lehtonen, Osku Ärilä, Antti Koivula sekä Pekka Kuorikoski.lähde?
Laulut

| Nimi | Alkuperäiset esittäjät | Suomenkieliset esittäjät |
| --- | --- | --- |
| Perhe Madrigal (The Family Madrigal) | Stephanie Beatriz, Olga Merediz, Wilmer Valderrama, Mauro Castillo, kuoro | Esme Kaislakari, Eija Ahvo, Ilkka Villi, Tidjân Ba, kuoro |
| Mä yksin ootan ihmettä (Waiting on a Miracle) | Stephanie Beatriz | Esme Kaislakari |
| Paine (Surface Pressure) | Jessica Darrow | Ulriikka Heikinheimo |
| Me ei mainita Brunoo (We Don't Talk About Bruno) | Carolina Gaitán, Mauro Castillo, Adassa, Rhenzy Feliz, Diane Guerrero, Stephanie Beatriz, kuoro | Netta Laurenne, Tidjân Ba, Amy Burgess, Elias Hjelm, Diandra Flores, Esme Kaislakari, kuoro |
| Näin uutta mä teen (What Else Can I Do?) | Diana Guerrero, Stephanie Beatriz | Diandra Flores, Esme Kaislakari |
| Dos oruguitas | Sebastián Yatra | Espanjankielinen laulu, ei jälkiäänitetty |
| Jokainen (All of You) | Stephane Beatriz, Olga Merediz, Rhenzy Feliz, Ravi-Cabot Conyers, John Leguizamo, Carolina Gaitán, Mauro Castillo, Adassa, Angie Cepeda, Wilmer Valderrama, Diana Guerrero, Jessica Darrow, Maluma, kuoro | Esme Kaislakari, Eija Ahvo, Elias Hjelm, Winston Hämäläinen, Antti L. J. Pääkkönen, Netta Laurenne, Tidjân Ba, Amy Burgess, Sari Ann Stolt, Ilkka Villi, Diandra Flores, Ulriikka Heikinheimo, Aaro Wichmann, kuoro |
| Colombia, mi encanto | Carlos Vives | Espanjankielinen laulu, ei jälkiäänitetty |
Arvosteluja

| 0 | 1 | 2 |
| --- | --- | --- |
Helsingin Sanomat Veli-Pekka Lehtonen: 
Hufvudstadsbladet Krister Uggeldahl:
Oksatsepaami

| --- | --- |


Oksatsepaami
Systemaattinen (IUPAC) nimi
(RS)-9-kloori-4-hydroksi-6-fenyyli- 2,5-diatsabisyklo[5.4.0]undeka- 5,8,10,12-tetraen-3-oni ja 7-kloori-3-hydroksi-5-fenyyli-2,3-dihydro-1H-1,4-bentsodiatsepin-2-oni ja 7-kloori-1,3-dihydro-3-hydroksi-5-fenyyli-2H-1,4-bentsodiatsepin-2-oni
Tunnisteet
CAS-numero: 604-75-1
ATC-koodi: N05BA04
PubChem CID: 4616
DrugBank: DB00842
Kemialliset tiedot
Kaava: C15H11N2ClO2 
Moolimassa: 286,71
Fysikaaliset tiedot
Sulamispiste: 205–206 °C
Farmakokineettiset tiedot
Hyötyosuus: 95,5 %
Proteiinisitoutuminen: Sitoutuminen plasman proteiineihin noin 89 %, todennäköisesti albumiiniin.
Metabolia: hepaattinen
Puoliintumisaika: 3–21 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:  reseptivalmiste
Antotapa: oraalinen
Oksatsepaami on bentsodiatsepiineihin lukeutuva lääkeaine. Oksatsepaamin vaikutus on rauhoittava, ja sitä käytetään pääasiassa ahdistuneisuuden ja unettomuuden hoitoon. Oksatsepaamia myydään Suomessa kauppanimillä Opamox sekä Oxamin. Oksatsepaami on luokiteltu lainsäädännössä huumausaineeksi. Oksatsepaami on reseptivalmiste eli vaatii lääkemääräyksen Suomessa.